Omusege n’omwana gw’endiga byombi ennyonta yali ebiruma era ne bigenda ku luzzi lwe lumu okufuna ku mazzi bitte ennyonta. Omusege gwali guyimiridde ekyengulu ate ng’omwana gw’endiga guli mmanga. Omusege ogwali gunoonya ekyekwaso gusobole okulya omwana gw’endiga gweyogeza nti, "Lwaki onsiikuulidde amazzi nga nnywa?" Mu kutya, omwana gw’endiga gwagamba nti, "Naye ndi wansi wo. Amazzi gatambula gava eyo waggulu ku lusozi ne gakka eno emmanga." Omusege tegwamatira era ne gugamba nti, "Emyezi mukaaga egiyise wanjogerako ebintu ebitali birungi." Omwana gw’endiga kwe kuddamu nti, "Naye emyezi mukaaga egiyise nze nali sinnazaalibwa!" Omusege gwagamba nti, "Awo kirabika kitaawo ye yayogera ebintu ebyo." Era olw’ensonga eyo, omusege gwawamattuka ne gugenda gukwata omwana gw’endiga ne gugulya. Ekyokuyiga ekiri mu kagero kano kiri nti ebiseera ebimu wabaawo omuntu anoonya ensonga ey’okukulumya ne bw’okola kyonna ky’osobola. Tokkiriza bantu abo kukussa wansi. Wekkiririzeemu era olemere ku ekyo ky’okkiririzaamu.